Ənbərin buyu əgər dolmuş o geysulərdə
Ənbərin buyu əgər dolmuş o geysulərdə,
Belə xoş buy dəxi olmaz o xoşbulərdə.

Gər deyəm muşk, o, ahuyi-Xutəndə tapılur,
Etmişəm bəlkə xəta, yox o iy ahulərdə.

Tərbiyə etmiş onu, bəlkə, mələk, ya ki, pəri,
Var güman: gozdə olur cunki o cadulər də.

Zülfi-müşkinin alıb dövri-ruxun halə sifət,
Belə bir halət olur cümlə o məhrulərdə.

Bənd olub zulfə dəxi qaşu goz ilə xalə,
Bilməzəm ondadımı könlü və ya bulərdə?!

Gözümü kəsmənəm ol gözdən oluncə, bəlkə,
Dili-gumgəştəni cün tapdım o yarğulərdə.

Bivəfadə nə məhəbbət, nə dəyanət, nə vəfa?!
Ey Kəminə, tapılur bəlkə də dilculərdə.
Qəzəllər